Társadalmi elkötelezettség (CSR) | EffectSYS
Minél több céghez jutunk el, annál inkább válik meggyőződésünkké, hogy Magyarországon a nemzeti sajátosságok miatt nem lehet egyszerűen átvenni a más országokban kifejlesztett és ott bevált vezetési, szervezési, termelékenység javító eljárásokat. Fokozatosan alakul a kissé nagyképűen új magyar menedzsment kultúrának nevezhető eljárás csomagunk. Ezt nevezzük az Effectsys eljárásnak. Nem fogunk tudni mind a 12.000 olyan magyar céghez eljutni, amelyik profitálhatna ebből az eljárásból. Ezért igyekszünk leírni a kikísérletezett és bevált módszereket. Ezért próbálunk kapcsolatot tartani más olyan tanácsadókkal, akik szintén látják, hogy az importált vezetési, szervezési know-how nem alkalmas a magyar kulturális közegre. Ha erőnk engedi, szeretnénk egyéni internetes tanulási lehetőséget is biztosítani, amelyben bárki el tudja elérni azt a szükséges tudást, ami egy középvállalat vezetéséhez, működtetéséhez szükséges. Jelenleg a tananyag fejlesztése folyik, aminek a kezdeti eredményeit az itt elérhető ingyenes tanfolyamaink, jegyzeteink, könyveink stb. tartalmazzák. (Lásd az “Ajándékok” menü pontot a felső menüben!)